Diari Oficial de la Generalitat Valenciana


Sumari del DOGV 5572, del 07-08-2007 (2007/10176)

RESOLUCIÓ de 9 de maig de 2007, del conseller de Territori i Habitatge, per la qual s'aprova definitivament la modificació número 33 del Pla General de Gandia-Hospital Comarcal.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5572

Data del DOGV
:   07-08-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/10956


Data del document
:   09-05-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Gandia
    * pla d'urbanisme

RESOLUCIÓ de 9 de maig de 2007, del conseller de Territori i Habitatge, per la qual s'aprova definitivament la modificació número 33 del Pla General de Gandia-Hospital Comarcal. [2007/10934]  
Vist l'expedient relatiu a la modificació núm. 33 del Pla General de Gandia ?Hospital Comarcal, del municipi de Gandia (València), i de conformitat amb els següents,  
Antecedents de fet  
Primer. El Projecte de la modificació núm. 33 del Pla General de Gandia es va sotmetre a informació pública per acord del Ple de l'Ajuntament en sessió celebrada el dia 23 de gener del 2006, i es van inserir els anuncis d'informació pública en el DOGV núm. 5191 de data 3 de febrer del 2006 i en el diari Levante del dia 31 de gener del 2006. Durant el període d'informació pública el Sr. Jesús Giner Pellicer, el Sr. Vicente Lloret Albiñana i La Vital Centro Comercial van presentar escrit d'al·legacions, les quals van ser resoltes de la manera que consta en l'acord plenari d'aprovació provisional.  
La modificació núm. 33 del PGOU de Gandia - Hospital Comarcal va ser aprovada provisionalment per l'Ajuntament en Ple el dia 24 de març del 2006.  
Segon. La documentació del Projecte de la modificació puntual núm. 33 del Pla General consta de memòria, pla de definició de xarxa primària o estructural i pla de determinació i delimitació de l'àrea de repartiment-sector Sancho Llop.   
Tercer. Consten en l'expedient els següents informes sectorials i dictàmens:  
- Ferrocarrils de la Generalitat Valenciana, amb entrada el 23 de juny del 2006, en el qual comuniquen que l'entitat no posseeix terrenys afectes, ni explota cap línia fèrria en el terme municipal de Gandia.  
- Ministeri de Foment   
- Demarcació de carreteres de l'Estat, amb entrada el 4 d'agost del 2006, emet informe favorable, excepte en allò que concerneix la glorieta núm. 3, l'execució de la qual no s'autoritza.  
- conselleria d'Infraestructures i Transport  
La Divisió de Carreteres emet un informe amb entrada en data 29 de setembre del 2006, de caràcter favorable des del punt de vista de la planificació viària; no obstant, el sector assumirà tots els costos dels accessos proposats tant finals com provisionals necessaris per a l'hospital comarcal, així com futures ampliacions que es requerisquen.  
- Diputació de València  
El Servei de Planificació de Carreteres informa que el sector que es vol desenvolupar no afecta de forma directa cap carretera de la Diputació Provincial, si bé creu convenient, atés el caràcter comarcal de l'hospital planificat que, en relació amb els accessos, s'hauria d'estudiar i veure la possibilitat de reforçar l'accessibilitat des del nord-est i el sud, el trànsit dels quals tindrà rellevant importància en l'època estival.  
- Conselleria d'Infraestructures i Transport  
La Direcció General de Transports emet un informe, amb data de recepció 8 de novembre del 2006, on s'indica que ha d'incorporar-se un estudi de mobilitat on s'analitzen els principals fluxos de desplaçaments, per a assegurar l'accessibilitat i altres obligacions.   
- Ajuntament de Gandia   
El cap del Departament de Medi Ambient emet un informe sobre la disponibilitat de recursos hídrics del sector Sancho Llop, de 17 de juliol del 2006, en el qual el tècnic considera la disponibilitat de recursos hídrics per a la gestió del sector, no obstant això, afirma que haurà d'incorporar-se a l'expedient administratiu l'informe emés per la concessionària del servei que conforme aquest punt. Es considera la necessitat d'incloure a càrrec d'aquest sector l'ampliació de les plantes d'electrodiàlisi reversible existents a Alcodar o Falconera, o bé, la construcció d'una específica per al sector.  
Cap del Departament de Medi Ambient emet un informe sobre evacuació d'aigües residuals corresponents al sector, i considera que la càrrega imputada a aquest podrà ser tractada amb la infraestructura de depuració que hi ha. No obstant això, ressalta que la depuradora és gestionada íntegrament per l'Epsar, per tant correspon a aquesta entitat pronunciar-se sobre la capacitat residual de tractament de la depuradora.  
- Omnium Ibérico, SA emet un informe de disponibilitat de recursos hídrics del sector Sancho Llop, de data 21 de setembre del 2006.   
- L'entitat de sanejament d'aigua, Epsar, emet un informe el 25 de setembre del 2006, que considera suficient la capacitat del sistema de sanejament i depuració de Gandia-la Safor per a admetre els cabals d'aigües residuals generats per la modificació núm. 33, sempre que es complisca una sèrie de condicionants.  
- Ministeri de Medi Ambient aporta un informe negatiu on argumenta que les empreses subministradores no tenen idoneïtat i capacitat per a informar sobre drets d'aigua, competència originària i exclusiva dels organismes de Conca, i entén que en aquest cas opera el silenci, que ha d'entendre's desfavorable.   
Quart. A la vista del que antecedeix la Comissió Territorial d'Urbanisme, de data 15 de novembre del 2006, amb el vot favorable de tots els vocals presents excepte el representant del Ministeri de Medi Ambient que l'emet en sentit desfavorable, acorda supeditar l'elevació al conseller de Territori i Habitatge de la modificació núm. 33 del PGOU de Gandia - Hospital Comarcal, per a la seua aprovació definitiva, al compliment dels punts següents:  
- La xarxa primària interior (hospital comarcal) ha d'excloure's de la superfície computable del sector, atés que no és executada pel sector.  
- Ha d'incloure's en la delimitació del sector la totalitat de la rotonda enllaç de la variant CN-332.  
- S'ha d'incloure en la fitxa de gestió la contribució en les despeses que genere l'ampliació de les plantes d'electrodiàlisi invertida que hi ha a Alcodar o Falconera o construir una nova per al sector, i si és el cas la posada en funcionament d'un pou a Falconera, equivalent al cabal disponible en el pou de Sant Antoni (en el cas que aquest últim quede fora de servei).També ha d'incloure's en la fitxa de gestió que no s'atorgaran llicències d'ocupació fins que estiguen executades i en funcionament aquestes infraestructures hídriques.  
- S'ha d'indicar en la fitxa de gestió la quantia en què es minoren els costos d'urbanització que correspon satisfer a l'Ajuntament.   
- De moment, el Ministeri de Foment no autoritza l'execució de la glorieta número 3 per no estar inclosa en el projecte ASPG, sense perjudici que en el procés de revisió del projecte s'estudie si la glorieta pot ser executada o es duen a terme accessos a dretes exclusivament.  
- Corregir els errors numèrics de la fitxa de planejament i gestió indicats en el punt 6 del fonament jurídic tercer.  
- Complir els condicionants de l'informe de la Direcció General de Transports.  
A més, es proposa que la conselleria d'Infraestructures i Transport, en coordinació amb la conselleria de Sanitat, tinga en compte la recomanació continguda en el segon paràgraf de l'informe emés pel Servei de Planificació de la Diputació Provincial, perquè donat el caràcter comarcal de l'hospital planificat, han d'estudiar-se els accessos al sector i la possibilitat de reforçar l'accessibilitat des del nord-est i el sud (carretera Natzaret - Oliva, de titularitat d'aquesta Diputació), el trànsit i usuaris dels quals serien els provinents de Xeraco, Xeresa, el Grau, Daimús, Guardamar, Miramar, Piles..., trànsit que tindrà rellevant importància sobretot en l'època estival.  
Cinqué. En data 22 de febrer del 2006 tenen entrada en el Servei Territorial dos exemplars del Text refós de la modificació núm. 33 del Pla General, als quals s'adjunta el certificat de l'acord plenari de data 29 de gener del 2007 d'aprovació de l'esmentat text refós. En l'esmentada documentació consten esmenades les següents deficiències detectades per la Comissió Territorial d'Urbanisme de 15 de novembre del 2006:  
1. S'exclou de la superfície computable del sector la xarxa primària interior (hospital comarcal), atés que no és executada pel sector. Com a conseqüència, queda modificada la superfície computable del sector, que de 373.879 m² passa a 304.608 m², i l'índex d'edificabilitat, que de 0,60 passa a 0,736446 m²t/m²s, i es manté, per tant, el mateix aprofitament objectiu:  
Superfície computable sector: 304.608 m²  
Sector pròpiament 304.608 m²  
Xarxa primària interior 69.271 m²  
Superfície xarxa primària adscrita: 82.027 m²  
Superfície àrea de repartiment 455.906 m²  
Intensitat d'ús: edificabilitat 0,736446 m²t/m²s  
Aprofitament objectiu: 304.608 x 0,73994= 224.327,40 m²t  
Aprofitament tipus ARA 0,492047 m²t/m²s  
Aprofitament tipus del sector 0,73434 m²t/m²s  
2. S'inclou en la delimitació del sector la totalitat de la rotonda enllaç de la variant CN-332, tal com es percep en els plans d'ordenació que s'acompanyen.  
3. S'ha inclòs en l'apartat C-1 Serveis Urbans de la fitxa de gestió el següent: «Aniran a càrrec del sector les despeses que genere l'ampliació de les plantes d'electrodiàlisi invertida existents a Alcodar o Falconera o construir una nova per al sector, i si és el cas la posada en funcionament d'un pou a Falconera, equivalent al cabal disponible en el pou de Sant Antoni (en el cas que aquest últim quede fora de servei). No s'atorgaran llicències d'ocupació fins que estiguen executades i en funcionament aquestes infraestructures hídriques. En el cas que la construcció de l'hospital comarcal finalitze amb anterioritat a la posada en funcionament de les esmentades infraestructures, s'atorgaran les corresponents llicències en funció del grau de desenvolupament de les mencionades infraestructures hídriques i de les possibilitats de subministrament.»  
4. La Comissió Territorial d'Urbanisme va exigir que s'indicara en la fitxa de gestió la quantia en què es minoren els costos d'urbanització que correspon satisfer a l'Ajuntament. En compliment d'aquesta exigència, l'apartat C-3 Costos d'Urbanització ha quedat redactat de la manera següent:  
«Per les característiques del sector, pel seu aprofitament i especialment pels usos permesos i per la intensitat d'usos, en aplicació de l'article 23.b de la LUV les càrregues d'urbanització de les parcel·les edificables que corresponen a l'Ajuntament per la cessió del 10% d'aprofitament, seran sufragades en un 99% pels propietaris del sector.»  
5. En el Text refós consten corregits els errors numèrics de la fitxa de planejament i gestió indicats en el punt 6 del fonament jurídic tercer de l'acord de la Comissió Territorial d'Urbanisme de 15 de novembre del 2006.  
6. D'acord amb l'informe del Ministeri de Foment, de moment no s'executarà la glorieta número 3 per no estar inclosa en el projecte ASPG.   
Sisé. En relació amb els condicionants de l'informe de la Direcció General de Transports, s'acompanya un nou annex (4) en el qual, segons l'Ajuntament de Gandia, es justifica el compliment d'allò que s'ha indicat en l'esmentat informe. A més, en el text refós s'inclou un nou apartat de condicionants de l'informe de la Direcció General de Transports en què s'indica el següent:  
- Evidentment, en l'ordenació del sector es destinarà espai per a aparcaments privats de conformitat amb el que estableix el Decret 67/2006, de 19 de maig, del Consell, pel qual s'estableix el Reglament d'ordenació i gestió territorial i urbanística valenciana.  
Al marge del que s'ha indicat, la parcel·la edificable cedida a la conselleria de Sanitat preveu un espai denominat genèricament zona verda de l'hospital, que no computa com a dotació en què es pot compatibilitzar perfectament l'ús d'aparcament.  
- La línia de ferrocarril Gandia Dénia no està construïda en aquests moments, per la qual cosa no procedeix disposar d'apantallament acústic.  
- De conformitat amb les bases particulars per al desenvolupament del sector és prioritària l'execució de les obres d'urbanització de l'entorn de l'hospital, de manera que es puntua expressament el programa de treballs de les obres en l'entorn de l'hospital. Quant al transport públic, cal assenyalar que aquest ja ha sigut estudiat per l'Ajuntament, per la qual cosa s'acompanya en l'esmentat annex 4 la documentació referent a la implantació del dit transport."  
En l'esmentat annex s'inclou la Resolució de 25 de setembre del 2006, del director general de Transports, Ports i Costes, de modificació d'expedicions, calendari i itineraris, de la concessió de transport públic regular permanent d'ús general de viatgers per carretera entre Real de Gandia - platja de Gandia (CVV-202), així com la seua correcció d'errors de 30 d'octubre del 2006.  
Seté. Mitjançant la Resolució de data 23 d'abril del 2007, la directora general d'Ordenació del Territori va considerar complits els condicionants continguts en l'acord de la Comissió Territorial d'Urbanisme de data 15 de novembre del 2006 i va decidir elevar proposta d'aprovació definitiva de la modificació núm. 33 del PGOU - Hospital Comarcal de Gandia, al conseller de Territori i Habitatge, condicionada al compliment de les observacions de l'informe de la Direcció General de Transports, que hauran de ser supervisades per l'Ajuntament de Gandia.  
Fonaments de dret  
Primer. La tramitació realitzada per l'Ajuntament s'ha efectuat d'acord amb la legislació aplicable, així mateix, la documentació està completa.  
Segon. És objecte d'aquest expedient el projecte de modificació puntual núm. 33 del PGOU de Gandia, que pretén la definició de l'ordenació estructural en l'àmbit de l'àrea de repartiment del sector Sancho Llop, classificat pel Pla General vigent com a sòl urbanitzable no sectoritzat, situat a l'est de la població de Gandia i delimitat per les carreteres del futur accés sud al Port, CV-671 i antiga CN-332, i la unitat d'execució el Rajolar.  
Després de la introducció en la modificació núm. 33 de les correccions vistes anteriorment, els paràmetres d'aquesta són els següents: superfície computable del sector 304.608 m², sector pròpiament 304.608 m², xarxa primària interior 69.271 m², superfície xarxa primària adscrita 82.0207 m², superfície àrea de repartiment 455.906 m², edificabilitat 0,736446 m²t/m²s, aprofitament objectiu 224.327,40 m², aprofitament tipus àrea repartiment 0,492047 m²t/m²s, aprofitament tipus del sector 0,73817 m²t/m²s. L'ús tipològic global és el de zona de serveis, el qual és incompatible, entre altres, el d'habitatge, excepte el de guarda de l'edificació principal.  
Per a la gestió es defineix una única àrea de repartiment, que coincideix amb la superfície del sector.  
Tercer. La proposta pot considerar-se acceptable des del punt de vista de les exigències de la política urbanística i territorial de la Generalitat, d'acord amb el que preveu l'article 80 de la Llei 16/2005, de 30 de desembre, urbanística valenciana.   
Quart. La competència per a l'aprovació definitiva correspon al conseller de Territori i Habitatge, de conformitat amb el que disposa l'article 83.5 i concordants de la Llei 16/2005, urbanística valenciana, en relació amb els articles 6.e) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.   
Vistos els preceptes legals citats i la resta de disposicions de general i pertinent aplicació, d'acord amb la Comissió Territorial d'Urbanisme de València, resolc:  
Aprovar definitivament la modificació núm. 33 € Hospital General del Pla General d'Ordenació Urbana del municipi de Gandia (València).  
Contra la present resolució, que posa fi a la via administrativa, es podrà interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà a la notificació d'aquesta, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercitar qualsevol altre recurs que estimen oportú.  
València, 9 de maig de 2007. El conseller de Territori i Habitatge: Esteban González Pons.